જીવનના દરેક પ્રસંગે સાથે ઊભા રહો પણ એક બીજાની સાવ જોડાજોડ નહિ. તમે જોયું હશે કે મંદિરના થાંભલાઓ એકબીજાથી થોડેક અંતરે દૂર રહેવા છતાં આખા મંદિરનો એ આધાર બની રહે છે. સાચા પ્રેમી મંદિરના થાંભલા સમાન હોય છે. સ્વતંત્ર હોવા છતાં તે એકબીજા સાથે સજોડે રીતે જોડાયેલા હોય છે. આખા મંદિરને એ મજબૂત આધાર આપે છે અને છતાં એ પ્રત્યેક પોતાનું અલગ કર્તવ્ય બજાવે છે. મંદિર થાંભલા એટલા નજીક નથી કે મંદિર તૂટી પડે અને એકબીજાથી દૂર ચાલ્યા જાય તો પછી મંદિર ટકી ન શકે. એમ ખાસ અંતર, એક ખાસ સંતુલન આખા મંદિરને મજબૂત રીતે ઊભું રાખી શકે છે. એક લગ્નના સહજીવનમાં પણ એક અલગ પ્રકારની સ્વંત્રતા, સંતુલન અને યોગ્ય અંતર લગ્ન જીવનના પ્રેમનું મહાન મંદિર બની શકે છે. બે વૃક્ષો એકબીજાની નજીક છાયામાં સંપૂર્ણ વિકસી શકતાં નથી, પરંતુ જો વચ્ચે થોડું અંતર હોય ત્યારે જ બંને વૃક્ષો પૂર્ણ વિકસી શકે છે.